Nafarroako Parlamentuko Mahaiak, 2022ko apirilaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

1. Izapidetzeko onartzea Maiorga Ramírez Erro jaunak aurkezturiko galdera, Sozietateen gaineko Zergari buruzko Foru Legean aurreikusitako hobariek diru-sarrera fiskaletan eragin duten murrizketari buruzkoa (10-22/PES-00118).

2. Nafarroako Parlamentuko Aldizkari Ofizialean argitara dadin agintzea.

3. Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko apirilaren 11n

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

Indarrean dagoen Sozietateen gaineko Zergari buruzko Foru Legearen “Etxebizitzak errentan ematen diharduten entitateak” izeneko IV. kapituluari eta .92. eta 93 .artikuluei dagokienez, parlamentari naizen honek hauxe jakin nahi dut:

• Aipatu artikuluetan aurreikusitako hobariek eragin duten diru-sarrera fiskalen murrizketa, ekitaldien arabera xehakatuta, hura ezarri zen urtetik hasita.

Iruñean, 2022ko apirilaren 7an

Foru parlamentaria: Maiorga Ramírez Erro